Yengil atletika 2024-yilgi Yozgi Olimpiada oʻyinlarida – erkaklar oʻrtasida 10.000 metrga yugurish. 2024-yilgi Yozgi Olimpiada oʻyinlarida erkaklar oʻrtasidagi 10,000 metrga yugurish musobaqasi 2024-yil 2-avgust kuni Fransiyaning Parij shahridagi Stade de France stadionida boʻlib oʻtdi. Bu yozgi olimpiada oʻyinlarida erkaklar oʻrtasida 10,000 metrga yugurish musobaqasi 26-marta oʻtkazildi. Jami 27 nafar sportchi kirish standarti yoki reytingi boʻyicha musobaqaga yoʻllanma oldi. Umumiy maʼlumot. Erkaklar oʻrtasidagi 10,000 metrga yugurish musobaqasining yakuniy natijalariga koʻra Uganda vakili Joshua Cheptegei oltin, Efiopiya vakili Berihu Aregawi kumush, AQShlik Grant Fisher bronza medalni qoʻlga kiritdi. Joshua Cheptegeining marrani kesib oʻtish vaqti Olimpiya rekordidan 18 soniya kamroq boʻldi. Ammo dastlabki 13 oʻrinning barchasi eski rekordni ortda qoldirdi. Tarixi. Erkaklar oʻrtasida 10,000 metrga yugurish musobaqasi 1912-yildan beri Olimpiya yengil atletika dasturida mavjud. Saralash. Erkaklar oʻrtasida 1500 metrga yugurish boʻyicha saralash 2023-yil 1-iyuldan 2024-yil 30-iyungacha boʻlib oʻtdi.